ส่วนที่  1
           บทนำ
องค์การบริหารส่วนตำบล   ซึ่งเป็นหน่วยบริหารราชการส่วนท้องถิ่น     ตามรัฐธรรมนูญแห่งราชอาณาจักรไทย    พุทธศักราช    2550      บทบาท  อำนาจหน้าที่และความรับผิดชอบมีความอิสระมากขึ้น      ความสำคัญในรัฐธรรมนูญฉบับปัจจุบันที่มุ่งเน้นการกระจายอำนาจให้แก่องค์กรปกครองส่วนท้องถิ่น    โดยกำหนดกรอบความเป็นอิสระในการกำหนดนโยบายในการบริหารด้านต่างๆ        ตามอำนาจหน้าที่ของตนเอง   ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น   พ.ศ.   2542   ที่กระจายอำนาจถ่ายโอนภารกิจในการให้บริการสาธารณะที่จำเป็น   ตลอดจนรายได้ของท้องถิ่นที่เพิ่มขึ้น     การจัดการในด้านต่างๆ    จึงต้องมีการบริหารทรัพยากรที่มีอยู่   ให้เกิดประโยชน์สูงสุด   มีความโปร่งใส    สามารถตรวจสอบได้   การวางแผนจึงเป็นกลไกสำคัญประการหนึ่งที่เป็นเครื่องมือในการกำหนดยุทธศาสตร์ที่เหมาะสม    ที่จะทำให้องค์การบริหารส่วนตำบลบรรลุจุดมุ่งหมาย
1.1      ลักษณะของแผนยุทธศาสตร์การพัฒนา



แผนยุทธศาสตร์การพัฒนา เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางพัฒนา   แสดงถึงวิสัยทัศน์ พันธะกิจ และจุดมุ่งหมายเพื่อการพัฒนาในอนาคต    โดยสอดคล้องกับแผนพัฒนาเศรษฐกิจและสังคมแห่งชาติ     แผนพัฒนาจังหวัด   แผนพัฒนาอำเภอ   และนโยบายในการพัฒนาท้องถิ่น

1.2      วัตถุประสงค์ของการจัดทำแผนยุทธศาสตร์การพัฒนา


การวางแผนยุทธศาสตร์การพัฒนาขององค์กรปกครองส่วนท้องถิ่นเป็นกระบวนการกำหนดทิศทางการพัฒนาในอนาคตขององค์กร   โดยกำหนดสภาพการณ์ที่ต้องการและแนวทางในการบรรลุความต้องการ    บนพื้นฐานของการรวบรวมข้อมูล   การวิเคราะห์ข้อมูลอย่างเป็นระบบ   สอดคล้องกับศักยภาพ  ปัญหาและความต้องการของประชาชน   และเพื่อให้การดำเนินการตามข้อกำหนดดังกล่าว   บรรลุตามวัตถุประสงค์  สามารถแก้ไขปัญหาและสนองตอบต่อความต้องการของประชาชน   ได้ครอบคลุมทุกปัญหาอย่างเป็นระบบ  และมีประสิทธิภาพ   องค์การบริหารส่วนตำบลนาวง    จึงได้จัดทำแผนยุทธศาสตร์การพัฒนาขึ้น
1.3     ความสำคัญของการจัดทำแผนยุทธศาสตร์การพัฒนา
1. ท้องถิ่นมีจุดมุ่งหมายและแนวทางการพัฒนาที่ชัดเจน  แน่นอน
2. ผู้บริหารสามารถบริหารจัดการได้อย่างเหมาะสม
3. สามารถพัฒนาและแก้ไขปัญหาให้สนองตอบต่อความต้องการของประชาชนได้อย่างมีประสิทธิภาพ
4. ท้องถิ่นสามารถจัดสรรและบริหารทรัพยากรที่มีอยู่ได้อย่างมีประสิทธิภาพ
5. เป็นการประสานความร่วมมือขององค์กรและชุมชนในการกำหนดแนวทางการพัฒนาและแก้ไขปัญหาอย่างมีคุณภาพ
6.  สามารถกำกับดูแล   ติดตามและประเมินผลการพัฒนาได้อย่างมีประสิทธิภาพ
ยุทธศาสตร์การพัฒนาขององค์การบริหารส่วนตำบลนาวง      เป็นการกำหนดทิศ
ทางการพัฒนาระยะ  5  ปี  (  2555  -  2559  )   ภายใต้การมีส่วนร่วมของประชาคม  เพื่อเป็นแนวทางในการพัฒนา   ที่ยกระดับความเป็นอยู่และคุณภาพชีวิตของประชาชนในตำบล   ให้สูงขึ้นกว่าที่เป็นอยู่   ทั้งนี้ทั้งนั้นต้องอาศัยความร่วมมือกันอย่างจริงจังและจริงใจของทุกภาคส่วนในตำบล   ในการแปลงยุทธศาสตร์ไปสู่การปฏิบัติอย่างต่อเนื่องต่อไป

1.4     ขั้นตอนในการจัดทำแผนยุทธศาสตร์การพัฒนา


ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  ได้กำหนดขั้นตอนในการจัดทำแผนยุทธศาสตร์การพัฒนาท้องถิ่นไว้ดังนี้


1.  คณะกรรมการพัฒนาท้องถิ่น  จัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง  เพื่อแจ้งแนวทางการพัฒนาท้องถิ่น  รับทราบปัญหา  ความต้องการ  ประเด็นการพัฒนาและประเด็นที่เกี่ยวข้องตลอดจนความช่วยเหลือทางวิชาการ  และแนวทางการปฏิบัติที่เหมาะสมกับสภาพพื้นที่  เพื่อนำมากำหนดแนวทางการจัดทำแผนยุทธศาสตร์การพัฒนา  โดยให้นำข้อมูลพื้นฐานในการพัฒนาจากหน่วยงานต่าง ๆ  และข้อมูลในแผนชุมชน  มาพิจารณาประกอบการจัดทำแผนยุทธศาสตร์การพัฒนา


2.  คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูลนำมาวิเคราะห์เพื่อจัดทำร่างแผนยุทธศาสตร์การพัฒนาแล้วเสนอคณะกรรมการพัฒนาท้องถิ่น


3.  คณะกรรมการพัฒนาท้องถิ่นพิจารณาร่างแผนยุทธศาสตร์การพัฒนา เพื่อเสนอต่อผู้บริหารท้องถิ่น


4.  ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนา  และประกาศใช้แผนยุทธศาสตร์การพัฒนา


สำหรับองค์การบริหารส่วนตำบลให้ผู้บริหารท้องถิ่นเสนอร่างแผนยุทธศาสตร์การพัฒนาต่อสภาองค์การบริหารส่วนตำบลเพื่อให้ความเห็นชอบก่อน  แล้วผู้บริหารท้องถิ่นจึงพิจารณาอนุมัติและประกาศใช้แผนยุทธศาสตร์การพัฒนาต่อไป

1.5    องค์กรในการจัดทำแผนพัฒนาท้องถิ่น
ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น   พ.ศ.   2548   ได้กำหนดองค์กรในการจัดทำแผนพัฒนาท้องถิ่นไว้ดังนี้


1.  คณะกรรมการพัฒนาท้องถิ่น   เป็นองค์กรที่มีหน้าที่กำหนดแนวทางการพัฒนาของท้องถิ่นให้สอดคล้องกับแผนพัฒนาเศรษฐกิจและสังคมแห่งชาติ   นโยบาย   แผนพัฒนาจังหวัด  แผนพัฒนาอำเภอการผังเมืองปัญหาของท้องถิ่นและให้คำปรึกษาหารือเกี่ยวกับการพัฒนาท้องถิ่น


2.  คณะกรรมการสนับสนุนการจัดทำแผนพัฒนาท้องถิ่น   เป็นองค์กรที่ทำหน้าที่จัดทำร่างแผนพัฒนาให้สอดคล้องกับแนวทางการพัฒนาที่คณะกรรมการพัฒนาท้องถิ่นกำหนด
3.  คณะกรรมการติดตามและประเมินผลแผนพัฒนาท้องถิ่น    เป็นองค์กรที่ทำหน้าที่ในการกำหนดแนวทาง วิธีการในการติดตามและประเมินผลแผนพัฒนา ฯ  พร้อมดำเนินการติดตามและประเมินผลแผนพัฒนา ฯ แล้วเสนอความเห็นและรายงานผลซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อเสนอต่อสภา ฯ
องค์การบริหารส่วนตำบลนาวง





















